बेसबाल में 9 खिलाड़ियों ने लाया गोल्ड
भास्कर एक्सक्लूसिव
जिले में खेल को लेकर यहां के छात्र-छात्राओं का जुनून देखते ही बनता है। जिले में खेल के लिए हर गांव-गांव में माहौल है। बस जरूरत है तो उन्हें तरासने और उचित मंच देने की। मौका मिलते ही जिले के खिलाड़ी जिला से लेकर राष्ट्र स्तर तक में जिला का मान बढ़ाने में नहीं चुकते। 2015 में जिले के खिलाड़ियों ने कई खेलों के माध्यम से राज्य के झोली में गोल्ड मेडल डाल दिया ह,।जिससे जिला का सर गर्व से ऊंचा हो उठा है। यदि ऐसे खिलाड़ियों को हायर सेकेण्डरी के बाद उचित मंच मिले तो ये खिलाड़ी वहां भी बेहरतीन खेल का प्रदर्शन दिखाने में सक्षम होंगे। जिले के अंतिम छोर में बसा ग्राम लोदाम के छात्रों ने बिलासपुर में आयोजित 61 वीं शालेय क्रीड़ा प्रतियोगिता में बेसबाल में ऐसा जलवा बिखेरा कि प्रतिद्वंदी टीम चारों खाने चित हो गए। 61 वीं बेसबाल शालेय खेलकूद प्रतियोगिता का आयोजन बिलासपुर में 15 से 19 दिसंबर तक किया गया था। यहां के छात्रों ने अपने कोच रीमा इम्मा कुलेट मिंज के मार्गदर्शन में 17 वर्षीय और 19 वर्षीय अायु के बालक बालिकाओं द्वारा दिल्ली के टीम को पछाड़कर गोल्ड पर कब्जा जमा लिया। इस बार जिले की टीम से 9 छात्र-छात्राएं जिसमें 6 लोदाम के खिलाड़ी हैं। इन्होंने राष्ट्र स्तर में अपनी जगह बनाई है। इस बार की टीम में अभया गुप्ता, अकबर खान, मुनिया बाई, उर्मिला भगत, जत्री लकड़ा, मो.वसीम अंसारी, अजीम अहमद, कुमारी विनिता भगत और कुमारी नाजिया ने भाग लेकर शानदार बेसबाल के खेल का प्रदर्शन किया।
61 वीं शालेय क्रीड़ा प्रतियोगिता अंतर्गत बेसबाल में मेडल जीतने वाले खिलाड़ी।
बिलासपुर में आयोजित इस वर्ष के राष्ट्रीय बेसबाल खेल प्रतियोगिता में जिले के 9 छात्र-छात्राओं ने शानदार खेल का प्रदर्शन कर जिले के मान को बढ़ाया है। इन छात्र-छात्राओं ने दिल्ली को हराकर 9 गोल्ड जीतने में कामयाबी हासिल की जो बड़ी बात है। रीना इम्मा कुलेट मिंज,व्यायाम शिक्षिका लोदाम
सुविधा मिले तो खेल और बेहतर होंगे- खिलाड़ी अकबर खान ने बताया कि यह सब कड़ी मेहनत और कुशल मार्गदर्शन के बदौलत ही संभव हो पाता है। लोदाम बहुत छोटी से जगह है और यहां खेल सुविधाओं का अभाव है, लेकिन कुशल मार्गदर्शन उन्हें खेल की बारीकियों को सीखने में मदद मिलती है। यदि शासन उन्हें बेहतर खेल सुविधा दे तो निश्चित ही इस खेल के बड़े पैमाने पर खिलाड़ी निकलेंगे और राष्ट्रीय स्तर पर अपनी प्रतिभा बिखेरने में कामयाब रहेंगे। उनका कहना है कि हायर सेकंडरी के बाद भी उच्च स्तर पर खेल के लिए उचित मंच मिले तो यहां से कई राष्ट्रीय स्तर के खिलाड़ी निकल सकते हैं।
जीत के लिए हमेशा रहते हैं तैयार
लोदाम बार्डर से सटा हुआ जिले का अंतिम ग्राम है। यहां के हाईस्कूल में सुबह 7 बजे से 10 बजे तक छात्र-छात्राएं कठिन मेहनत करते हुए अध्ययन अध्यापन का कार्य भी करते हैं। शाम को मौका मिलने पर फिर छात्र-छात्राओं का जुनून सर चढ़ कर बोलने लगता है और मैदान में कठिन अभ्यास करना शुरू कर देते हैं। दिन में 5 घंटे अपने खेल को मांझने में लगे रहते हैं। श्रीमती मिंज बताती हैं कि छात्र-छात्राएं यहां खेल की बारीकियों को सीखते हैं और उन्हें हर तरह की अभ्यास कराया जाता है,ताकि वे मैदान में प्रतिद्वंदी से हर हाल में बाजी जीतने का प्रयास करें। इसी के बदौलत जब से यह खेल प्रतियाेगिता 2011 प्रारंभ हुई है तब से लेकर अब तक लगातार यहां के छात्र-छात्राओं ने राष्ट्र स्तर पर गोल्ड लेकर यहां पंहुचे हैं।
awa_Deva kas_Deva hin_Deva awa_Deva awa_Deva hin_Deva hin_Deva hin_Deva